Ján Vilček

O tom a o inom

Zbierka básní

2014

Ukážka z elektronickej knihy

Autorské práva

Eknihu O tom a o inom napísal © Ján Vilček, MMXIV; Obálka: © Druska Books, MMXIV; Vydavateľ elektronickej knihy: © Druska Books.

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN: 978-80-8171-017-9

Chcem do Lásky

(báseň: bezprostredne)

Chcem čítať básne

aby mi srdce nezhlúplo

chcem sa s tebou stretať

aby som od samoty nezbesnel

chcem poslúchať vánok

aby som od búrky nezmokol

chcem ťa milovať

aby ma zachránila láska

chcem napísať poéziu

aby mi vnútro nezhnilo

chcem kreovať a požiť

aby som dostal čo mi patrí

chcem v noci do teba

aby som vo dne zo seba

chcem v tebe do neba

aby som na vždy do Lásky

Ako Apač sleduje stopu bizóna (incantabile (nespievateľne))

Slečna Mája sa posadila

na zadnice

a jej dosadnutie bolo bežné

Vo chvíľke odľahčila svoju

nahotu

„Si krásna", povedala

nahote

„Si viac ako krásna", povedala

nahote

a rýchlo odbehla obliecť sa

Ale nahota jej šla v pätách

ako Apač sleduje stopu bizóna

Zlatko, prstík mi šmátra (báseň: drzo a láskyplno))

Zlatko, prstík mi šmátra,

zlatko, po miernom brušku.

Zlatko, nie je to prstík,

zlatko, lež koník súci.

Zlatko, čačka ho žiada,

zlatko, nie je to čačka,

zlatko, TY, šumné žieňa!

Milostná nehoráznosť

(báseň: frettoloso (náhlivo))

Oznámte mojej milovanej

že som unavene spadol

vedľa postele

nech ma príde domilovať

až do ranných zvukov

pariacej sa kávy

Tichá pieseň dospievajúceho princa na dvore nemého dievčaťa

(báseň: ľúbezne a tajomne)

Bodaj by som zaspal

pokojným spánkom v prívale

tvojich slov

Bodaj by som žasol

v prúde tvojich slaných sĺz

šťastia

Bodaj by som sa zohrial

vo valoch tvojich nežných rúk,

milovaná

Bodaj by som sa rozplynul

vo vlnení tvojej lásky, tichej, a tak

veľavravnej

Bodaj by som sa utopil

v hĺbke tvojej nepreniknuteľnej duše,

ospevovaná

Bodaj by som ťa navždy miloval, navždy,

ako len čas môže zastať, poletovať, krútiť

a nehnúť sa, milá

Bodaj by som ťa sústavne sprevádzal

cestami, chodníkmi, chodbami, vesmírom,

láskaním

V pestrosti farieb, svetla, priestoru, času,

dejín,

bdiem i spím, žasnem, hrejem sa,

rozplývam sa, topím sa, milujem,

sprevádzam ťa,

v tvojich slovách,

v tvojom šťastí,

milovaná,

v tvojej láske,

v tvojej duši,

sprevádzaná,

Bodaj by som…

Rozhovor robotov

Si blázon

hovorí jeden druhému

prečo vláčiš domov toľko mäsa

chcem nájsť živého človeka

iba jediného živého človeka

nevieš

nevieš náhodou

prečo sú všetci tí blázni mŕtvi?

Slastná hluchota

(báseň zaľúbeným)

môj drahý

povedala si

moja drahá

povedal som

fúka vietor

riekla si

fúka vietor

riekol som

povedala si všimol si si

povedal som všimol som si

je už chladno vravíš ty

fakt je chladno vravím ja

a zrazu si dodala

milujem ťa

a vtom ja sa pýtam

čo prosím

zopakuj to drahá

To strašidlo (otec so synom)

v záhrade snov

spolu so synom

zastavil som ukážuc

pozri Riško to je strašidlo

ale nie

vraví sprievodca

to je hroch

nie a nie a nie

trvám na svojom

pozri Riško to je strašidlo

z ničoho nič

TO vyliezlo z vody

priamo na breh

a otvorilo papuľu

tak čo vraví sprievodca

stále si myslíte

že je to strašidlo?

usmial som sa schuti

pozri Riško to je strašidlo

čo vyliezlo len tak

z ničoho nič

priamo na breh

Matthew že je blázon!

(báseň voľným štýlom)

Matthew že je blázon!

je šašo svetla –

tak smejú sa so zaťatými päsťami

Choď, Matthew!

pobavme sa pohádať

toť sme si nič, to hovorili

zakiaľ všetci vyšli na túto Zem

a v mojej poézii budú

snivé lásky, zlaté duše, brudné hlavy

zamrznuté Terky a či Marky

poníci

sloníci

a sem tam aj iní Ľudia

v hlbinách, vo výškach

moje kotrmelce

moje srdce plné lásky

A prečo niet tých pengö?

Len poetovi to nedopraje ani sv. Norbert

Poďme, na dereš, Matthew!

predstav nám ten cirkus

kedy vycedíš poslednú kvapku?

No tak, vydoluj to nakoniec!

Veď nemáš modrú krv

veď nemáš oblečenú masku

aby sa tvoja duša obnažila

aby sa tvoja kuša odrazila

medzi bytím a žitím

už vidíš tvár Krista?

Tak čo, vari drístaš?

Nebuď magor v tom svojom Magorimo

Zobuď súdok v tom tvojom Sudoku

a občas môžeš aj tie normálne

sú v skutku dosť aj chorálne

nech všetci vidia!

že ťa láska zabíja

že ťa krása nabíja

Vidíš, že je Matthew blázon?

Zatiahnime oponu, sráči!

Mister President!

V Iráne „EŠTE" nie sú bomby

Ľudia v Ázii nie sú Komančovia

Yankeeovia mali možnosť zachrániť Apačov

Vážený, zabráňte v budovaní

Konečného riešenia vo Svete mučenia

Keď som videl Vašich v TíVí

Irakom sa niesol zúfalý vzlykot

Sivých ozrutných supov

Čo nesedeli v korunách zoťatých

Cédrov plných tečúcej krvi

S pozdravom Váš

Sebastian S N I P E R

Nenávideli sa šelmy

(báseň: disarmonico, na počesť Charlesa Bukowského)

Nenávideli sa.

Šaleli tmou, fialovými gambami pred zmrákaním,

gambami doráňanými bojovným dňom,

pozošívanými gambami – sliz, kde je sliz?

Nenávideli sa po stojačky, plný beh, plný kaz.

Nenávideli sa sťa burina aj nad nízke bôle,

aj nad ten hrozný črep starej sivosti,

že ksichty smrdno túžia,

bočné ostrie, mätúce ich uhryznutia.

Nenávideli sa vo dne, to zbesnené vši

kašlú nad hrobmi a hory sa vysťahujú

jak novoveké kockaté kotliny,

škriabanie, ruvače, muky, čo skryl sa nedotyku.

Nenávideli sa z čistej brudnosti šera,

ponad mäkké otvorené krígle hnisu,

mäkkými jako premenlivé horúce grče,

mäkkými jako bodky, po ktorých zuby škrípu.

Nenávideli sa v noci, púšť, čo kríva,

stojatosť, ktorá zlíže po krk slona,

mátohy, ktoré padajú a nevstávajú,

nenávideli sa v noci, ráno, cez deň.

Nepravá polnoc, nenávideli sa vzdialení,

rohovaté staré sople, magma nevery,

mršina mŕtveho, drístne priepasti,

rozdelené ako do seba zrútené hviezdy.

Nenávistníci. Nenávideli sa ako na povel,

jako to rumovisko, kam odvážajú smetie,

horké bezsvetlie nudy, odhryznuté líce,

tam fialové hríby decibelov – tam a fuj.

Noc je noc, deň je noc, bez svitania,

sople slizké na zvracanie, prenikavé,

hnisy a či hnusy, pekelné brko v nose,

nesvet, beznebo, bez ľudí, len šelmy.

Nenávideli sa.

de Saint-Exupéryho zvesť

(báseň poetom)

vaše básne

tmolia sa vám za uchom

kotia sa vám pod bruchom

kto by už dnes čítal poéziu

vaše básne

prašný popol samých slov

prajný sopel tajných snov

kto by už dnes sníval poéziu

vaše básne

aj napriek tomu popolu

as‘ načriem tútu sobotu

kto by už dnes cítil poéziu

vaše básne

nebojte sa

nebojme sa

kto by už dnes uznal poéziu

bez popola nieto diamantov

Aqua

(=voda)

áno, to bude chiméra

to sú zbytky prístavu

čo tečie ba utícha

aj bezva zvuk príbehu

najprv si malý a pomalý

potok si mladý a pijavý

potok si mladý a rozmarný

potok si mladý a rozľahlý

najprv si malá a pozvoľná

rieka si zvodná a rozhodná

rieka si zvodná a potvorská

rieka si zvodná a rozporná

ryby plávajú

živé

do neba

stromy belejú

priamo

do svetla

vody vodejú

tečú

do seba

Full of god now

(večer 12. 12.)

(„plný boha teraz") (báseň na počesť W. W.)

Prázdny smrti zajtra, vyrovnaný, nebadaný,

nik, tridsiatnik v dvanástom roku Republiky,

neznámemu po generácii, a či po dvoch,

niekomu po rokoch, a či po desiatkach,

dievčaťu, ešte nenarodenej, čo sa nájde,

píšem tieto riadky.

Ak ich budeš surfovať, ja živý, budem pri Bohu,

budeš si radostná a prešťastná, letmo

prejdeš moju poesis,

zapraješ si, ako by som hladil, akým by som

bol v bozkoch,

nech je akoby som bol v tebe, a veru, teraz som.

Amare ad lucem

(=milovať do svetla) (báseň:consonante (súzvučne))

zaspáva svet schúlený do ticha

spokojný kocúr vyciera svoj chrup

ustávajú zvuky svetlá pohyb

čuješ nezreteľné hlasy tých dvoch

ticho naznačuje zaľúbených

ticho naznačuje slovami tých

naznačuje zaláskaných milých

šepoce rukami dotykmi slov

spomenieš si na mňa drahý drahá

tak vždy si pamätať budem láska

neodlúčim sa neodlúčiš sa

tak zostanem navždy milý milá

ticho žmurká hviezda mliečnej cesty

zaspáva svet schúlený do ticha

šepoce rukami dotykmi slov

tak zostaňme navždy drahý drahá

zaláskaní chránili krehký svet

zaláskaní chránia krehkú dobu

celú celučičkú noc do ticha

celú celučičkú noc do svetla

Koniec ukážky

Table of Contents

Obálka

Titulná strana

Zbierka básní

Autorské práva

Chcem do Lásky

(báseň: bezprostredne)

Ako Apač sleduje stopu bizóna (incantabile (nespievateľne))

Zlatko, prstík mi šmátra (báseň: drzo a láskyplno))

Milostná nehoráznosť

(báseň: frettoloso (náhlivo))

Tichá pieseň dospievajúceho princa na dvore nemého dievčaťa

(báseň: ľúbezne a tajomne)

Rozhovor robotov

Slastná hluchota

(báseň zaľúbeným)

To strašidlo (otec so synom)

Matthew že je blázon!

(báseň voľným štýlom)

Mister President!

Nenávideli sa šelmy

(báseň: disarmonico, na počesť Charlesa Bukowského)

de Saint-Exupéryho zvesť

(báseň poetom)

Aqua

(=voda)

Full of god now

(večer 12. 12.)

(„plný boha teraz") (báseň na počesť W. W.)

Amare ad lucem

(=milovať do svetla) (báseň:consonante (súzvučne))

Komedianti sa smiali

Pamätaj Láska

TY MOJA

Miluj básnikov

pocta Albertovi

ZÁVISLOSŤ

UNO FLATU

Sic et simpliciter

pieseň Človek

Milujem ťa Tak

A JA SOM TOHO SVEDKOM

VÁNOK, VÁNOK

Srdce bratom sestry duše

taká obyčajná obyčajnosť

poet je to, je to básnik

poézia sa derie na povrch

MÁRIA LÁSKY A ČISTOTY

Inter spem et metum

brumkajúce blondiatka

Choďte tam

Oj sedí...

Jack a Rose

pekelná posteľ

Action, človeče, Action!